Projekto

lyginamasis variantas

LIETUVOS RESPUBLIKOS VIDAUS REIKALŲ MINISTRAS

**ĮSAKYMAS**

**DĖL LIETUVOS RESPUBLIKOS VIDAUS REIKALŲ MINISTRO 2015 M. gruodžio 11 D. ĮSAKYMO NR. 1V-991 „dėl 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 7 PRIORITETO „KOKYBIŠKO UŽIMTUMO IR DALYVAVIMO DARBO RINKOJE SKATINIMAS“ NR. 07.1.1-CPVA-V-906 PRIEMONĖS** **„KOMPLEKSINĖ PASLAUGŲ PLĖTRA INTEGRUOTŲ TERITORIJŲ VYSTYMO PROGRAMŲ TIKSLINĖSE TERITORIJOSE“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

Nr.

Vilnius

P a k e i č i u 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-V-906 priemonės „Kompleksinė paslaugų plėtra integruotų teritorijų vystymo programų tikslinėse teritorijose“ projektų finansavimo sąlygų aprašą, patvirtintą Lietuvos Respublikos vidaus reikalų ministro 2015 m. gruodžio 11 d. įsakymu Nr. 1V-991 „Dėl 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-V-906 priemonės „Kompleksinė paslaugų plėtra integruotų teritorijų vystymo programų tikslinėse teritorijose“ projektų finansavimo sąlygų aprašo patvirtinimo“:

1. Pakeičiu 9 punktą ir jį išdėstau taip:

„9. Pagal Aprašą remiamos šios veiklos:

9.1. daugiafunkcės socialinės infrastruktūros, skirtos neformaliam švietimui, sveikai gyvensenai ir laisvalaikiui, sukūrimas formuojant naujus miestų traukos centrus ar stiprinant esamus, įskaitant apleistos infrastruktūros konversiją;

9.2. apleistos viešosios infrastruktūros ir **(ar)** teritorijos konversija**,** sukuriant **ar atnaujinant** ~~naują~~ infrastruktūrą, skatinančią užimtumą, sveiką gyvenseną ir (ar) vietos gyventojų bendruomeniškumą ir didinančią neformalaus švietimo, kultūros ir (ar) laisvalaikio paslaugų prieinamumą.

9.3. miesto inžinerinės infrastruktūros, svarbios verslui ir (ar) viešųjų paslaugų prieinamumui, atnaujinimas ir (ar) sukūrimas – teritorijos išvalymas, įskaitant savivaldybei nuosavybės teise priklausančių statinių griovimą**,** **žaliosios infrastruktūros atnaujinimas ir (ar) sukūrimas**; vietinės reikšmės viešųjų ir (ar) valstybinės reikšmės rajoninių kelių atnaujinimas; inžinerinių tinklų nutiesimas ir (ar) atnaujinimas; miestų privažiavimų įrengimas ir (ar) atnaujinimas, pėsčiųjų ir **(ar)** dviračių takų infrastruktūros atnaujinimas bei plėtra, įskaitant jų jungtims reikalingus statinius; automobilių stovėjimo aikštelių tinklo plėtra ir modernizavimas; apšvietimo infrastruktūros plėtra; viešojo transporto sistemos prieinamumo tobulinimas ir plėtra – priemonės, kurios prisideda prie esamos viešojo transporto sistemos plėtros ir siejasi su viešojo transporto keleivių prieinamumo prie šios sistemos gerinimo **(pavyzdžiui, keleiviams skirtų paviljonų, eismo saugą gerinančių priemonių, eismo reguliavimo priemonių ir pan. įrengimas); mažosios architektūros atnaujinimas ir (ar) sukūrimas.**

**9.4. Viešųjų erdvių modernizavimas, kuriant papildomus ar naujus miestų traukos centrus ar stiprinant esamus:**

**9.4.1. viešųjų erdvių infrastruktūros atnaujinimas – miestų aikščių, skverų ir parkų sutvarkymas, žaliosios infrastruktūros atnaujinimas ir (ar) sukūrimas, vandens telkinių pakrančių bei stacionarių krantinių (jų dalių), išskyrus tas, kurios skirtos laivams švartuoti ir krauti, keleiviams įlaipinti ir išlaipinti, sutvarkymas ir (arba) naujų įrengimas, rekreacinės laivybos nestacionarių prieplaukų, paplūdimių įrengimas ir (ar) atnaujinimas, gatvių atnaujinimas, miestų privažiavimų įrengimas ir (ar) atnaujinimas, pėsčiųjų ir (ar) dviračių takų infrastruktūros atnaujinimas ir plėtra, automobilių stovėjimo aikštelių tinklo įrengimas ir (ar) atnaujinimas; apšvietimo infrastruktūros plėtra; mažosios architektūros atnaujinimas ir (ar) sukūrimas; viešojo transporto sistemos prieinamumo tobulinimas ir plėtra – priemonės, kurios prisideda prie esamos viešojo transporto sistemos plėtros ir siejasi su viešojo transporto keleivių prieinamumo prie šios sistemos gerinimu (pavyzdžiui, keleiviams skirtų paviljonų, eismo saugą gerinančių priemonių, eismo reguliavimo priemonių ir pan. įrengimas);**

**9.4.2. viešųjų poilsio, laisvalaikio zonų įrengimas ar esamų sutvarkymas, infrastruktūros atnaujinimas, pritaikymas gyvenamosios vietovės bendruomenės poreikiams;**

**9.4.3. miestų viešųjų traukos centrų – pastatų ar patalpų, valdomų pareiškėjo, savivaldybės ar partnerio nuosavybės teise, atnaujinimas, pritaikant jas gyvenamosios vietovės bendruomenės veikloms;**

**9.4.4. statinių, valdomų pareiškėjo, savivaldybės ar partnerio nuosavybės ar patikėjimo teise, skirtų viešojo transporto sistemos prieinamumo gerinimui, atnaujinimas;**

**9.4.5. viešųjų tualetų, esančių atskirai stovinčiuose ir vien tik tualeto funkcijai skirtuose pastatuose, valdomų pareiškėjo, savivaldybės ar partnerio nuosavybės ar patikėjimo teise, statyba, atnaujinimas, prijungiant prie komunalinių ar vietinių inžinerinių tinklų (elektros, vandentiekio, nuotekų šalinimo), arba atnaujinimas jau prijungtų prie komunalinių ar vietinių inžinerinių tinklų (elektros, vandentiekio, nuotekų šalinimo).**

**9.5. Gyvenamosios aplinkos gerinimas gyvenamuosiuose daugiabučių namų rajonuose, kuriant ar atnaujinant mažąją infrastruktūrą, sutvarkant aplinką, investuojant į žaliąją infrastruktūrą ir šių teritorijų pasiekiamumą.**“

1. Pakeičiu 91 papunktį ir jį išdėstau taip:

„91. Aprašo 9 punkte nurodytų veiklų tikslai: užtikrinti tikslinės teritorijos gyventojų poreikius atitinkančių viešųjų paslaugų pasiūlą **ar pasiekiamumą**, skatinti gyventojų socializaciją, stiprinti tikslinės teritorijos gyvenamosios vietovės bendruomenę**,** ~~ir (ar)~~ prisidėti prie palankių sąlygų sudarymo verslo plėtrai ir kūrimui ir (arba) paslaugų sektoriaus vystymuisi~~,~~ **ir (ar) prisidėti prie gyvenamosios aplinkos patrauklumo ir gyventojų tankumo didinimo.**“

1. Pakeičiu 26 punktą ir jį išdėstau taip:

„26. Projektu turi būti prisidedama prie darnaus vystymosi principo įgyvendinimo, t. y. projekto paraiškoje pagrindžiama, kad projektas tenkina bent vieną iš kriterijų:

26.1. vykdomas apleistų teritorijų ir (arba) pastatų atnaujinimas; arba

26.2. vykdomas infrastruktūros (pastatų, patalpų) sukūrimas **ar atnaujinimas** ir pritaikymas bendruomenės poreikiams, užimtumo galimybėms didinti, ypač socialiai pažeidžiamų asmenų, t. y. asmenų, kurie yra jautresni socialiniams ir ekonominiams iššūkiams ir rizikoms ir turi mažiau išteklių su jais sėkmingai susidoroti, – neįgaliųjų, vienišų mamų, priešpensinio ir pensinio amžiaus žmonių, kvalifikacijos neturinčių jaunuolių, tautinių mažumų atstovų, prievartą patyrusių asmenų ir pan.; arba

26.3. vykdomas viešosios infrastruktūros sukūrimas **ar atnaujinimas** ir pritaikymas veikloms, susijusioms su visuomenės švietimu ir gebėjimų ugdymu; arba

26.4. projekto investicijos nukreiptos į veiklas, kurias įgyvendinus sumažės CO2 dujų išmetimas, t. y. projektu tvarkoma viešoji infrastruktūra nedidins tikslinės teritorijos transporto maršrutų ilgio, bus užtikrinami racionalūs transporto ryšiai tarp gyvenamųjų rajonų ir darbo vietų; numatytos veiklos, skatinančios alternatyvių transporto priemonių panaudojimą, pavyzdžiui, pėsčiųjų ir dviračių takų tinklo plėtra.

**26.5.  vykdomas žaliųjų miesto teritorijų (želdynų, miškų, vandens telkinių pakrančių, kitų gamtinių ekosistemų ar jų jungčių) atkūrimas ir (arba) plėtra;**

**26.6.  vykdomas istorinių miesto rajonų, miesto centro atgaivinimas arba kultūros paveldo atkūrimas.**“

1. Pakeičiu 311 punktą ir jį išdėstau taip:

„311. Ministerija, vadovaudamasi Suteiktos valstybės pagalbos ir nereikšmingos (*de minimis*) pagalbos registro nuostatų, patvirtintų Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“, 18 punkto reikalavimais, per 5 darbo dienas nuo priimto sprendimo suteikti valstybės pagalbą pateikia duomenis apie suteiktą valstybės pagalbą Suteiktos valstybės pagalbos ir nereikšmingos (*de minimis*) pagalbos registrui. **Ministerija per 6 mėnesius nuo priimto sprendimo suteikti valstybės pagalbą, kuri viršija Bendrojo bendrosios išimties reglamento 9 straipsnio 1 dalies c punkte nustatytas ribas, pateikia duomenis apie suteiktą valstybės pagalbą ir į Europos Komisijos Valstybės pagalbos skaidrumo svetainę** [**https://webgate.ec.europa.eu/competition/transparency/internal/confirmRegistration**](https://webgate.ec.europa.eu/competition/transparency/internal/confirmRegistration)**.“**

1. Pakeičiu 35.3 papunktį ir jį išdėstau taip:

„35.3. 5 išlaidų kategorija „Projekto vykdymas“ **(pagal šią išlaidų kategoriją tinkamos finansuoti tik investicijų projekto išlaidos)**;“.

1. Pakeičiu 37 punktą ir jį išdėstau taip:

„37. Pagal Aprašą netinkamomis finansuoti išlaidomis laikomos:

37.1. 1 išlaidų kategorija „Žemė“;

37.2. 2 išlaidų kategorija „Nekilnojamasis turtas“;

37.3.bešeimininkių pastatų griovimo išlaidos;

37.4. magistralinių inžinerinių tinklų ir kitų inžinerinių tinklų, išskyrus statiniui funkcionuoti reikalingus inžinerinius tinklus, taip pat inžinerinius tinklus, kuriuos privaloma perkelti pagal išduotas prisijungimo ar kitas sąlygas, projektavimo, įrengimo ir (ar) atnaujinimo išlaidos (reikalavimas taikomas tik Aprašo 9.1**, 9.4, 9.5 papunkčiuose** ~~papunktyje~~ numatytoms veikloms);

37.5. požeminių ir pusiau požeminių buitinių atliekų konteinerinių aikštelių įrengimo išlaidos;

37.6. buitinių atliekų konteinerių įsigijimo išlaidos;

37.7. projektinio pasiūlymo ir paraiškos rengimo išlaidos;

37.8. įrangos ir (ar) inventoriaus, nesusijusio su statinio esminių reikalavimų, kaip jie apibrėžti Lietuvos Respublikos statybos įstatyme, užtikrinimu (išskyrus kompiuterinę techniką, programinę įrangą ir (arba) kitą įrangą, reikalingą įrengtose patalpose numatytai veiklai vykdyti, taip pat ir sumontavimą, vietos paruošimą, instaliavimą, paruošimą naudoti, išbandymą, apmokymą naudotis, kai vykdomos Aprašo 9.1 papunktyje numatytos veiklos; išskyrus baldus, stebėjimo ir apsaugos sistemas bei joms funkcionuoti reikalingą įrangą, stacionarius sporto įrenginius, vaikų žaidimų aikštelių įrangą, **keltuvus, šunų išvedžiojimo aikštelių įrangą, viešųjų erdvių apšvietimo sistemas, mažosios architektūros elementus (pavyzdžiui: suoliukus, šiukšliadėžes, lauko laikrodžius, dėžes šunų ekskrementams, dėžes žvyro druskos mišiniui, stacionarius gėlių vazonus ir gėlines, lauko gertuves - fontanėlius, informacinius stendus, gatvių pavadinimų ir numerių lenteles, nuorodas, rodykles, stacionarias pelenines, dviračių stovus, atitveriamuosius stulpelius, medžių ir šaknų apsaugas**), įsigijimo**,** **įrengimo ir atnaujinimo** išlaidos;

37.9. įrangos ir (ar) inventoriaus, eksploatacinių priemonių, medžiagų, skirtų sukurtos infrastruktūros priežiūrai ir eksploatavimui, įsigijimo išlaidos;

37.10. požeminių, daugiaaukščių antžeminių automobilių stovėjimo aikštelių įrengimo išlaidos (netaikoma, jei projektas įgyvendinamas viešojo ir privataus sektorių partnerystės būdu);

37.11. miesto gatvių apšvietimo modernizavimas, didinant energijos vartojimo efektyvumą;

37.12. sporto paskirties statinių su stacionariomis tribūnomis (stadionų) statybos išlaidos;

37.13. investicijų projekto, statinio projekto rengimo, statinio projekto ekspertizės, informavimo apie projektą ir netiesioginės išlaidos, tenkančios investicijoms, kurioms teikiama valstybės pagalba**;**~~.~~

**37.14. naujų vandens telkinių įrengimo išlaidos;**

**37.15. užteršto grunto ir gruntinio vandens valymo išlaidos;**

**37.16. vandens telkinių valymo, išskyrus pakrantės sutvarkymą, išlaidos;**

**37.17. mobiliųjų scenų ir mobiliųjų tualetų, išskyrus tokius, kurie eksploatuojami nuolat prijungti prie jų funkcionavimui reikalingų inžinerinių tinklų, įsigijimo išlaidos;**

**37.18. elingų statyba, rekonstrukcija arba atnaujinimas;**

**37.19. elektra varomų transporto priemonių įkrovimo stotelių, viešųjų erdvių paslaugų stotelių statybos, įsigijimo ir įrengimo išlaidos;**

**37.20. meno kūrinių, skulptūrų, statulų įsigijimas, jų konservavimas, restauravimas.**“

1. Pakeičiu 50.5 papunktį ir jį išdėstau taip:

„50.5. patvirtintos statinio techninės užduoties ir Lietuvos Respublikos statybos įstatymo **24 straipsnio 3 dalyje**~~1 straipsnio 44 p.~~ nurodytų dokumentų kopijas (tuo atveju, jeigu statinio projektas nėra parengtas) (netaikoma, jei projektas įgyvendinamas viešojo ir privataus sektorių partnerystės būdu);“.

Vidaus reikalų ministras